cyanic-selkie/wikianc huggingface dataset:
Geenitekniikka
Argumentteja puolesta ja vastaan
Tiedetoimittajien liiton puheenjohtaja Raili Leino on ihmetellyt, miksi geenitekniikassa, toisin kuin esim. fysiikassa, "maallikot oikovat asiantuntijoita" eli jotkut pitävät maallikoiden tai Googlella löydettyjä väitteitä yhtä uskottavina kuin alan yliopistoprofessorien esittämiä tieteen perustuloksia. Leinon mukaan "Suuri osa ruokakasveistamme on jalostettu menetelmillä, joissa pyritään aiheuttamaan kasviin ylipäätään mahdollisimman monta mutaatiota eli geenimuunnosta. Tätä tehdään esimerkiksi voimakkaan säteilyn tai syöpävaarallisten kemikaalien avulla." 2010 Suomaiset tutkijat ja akateemikot vetosivat eduskuntaan asia-argumenttien puolesta keskusteltaessa geeniteknologian mahdollisuuksista ja haasteista. Geenitekniikan onkin katsottu olevan yksi tyypillisiä mututiedolle alttiita alueita.
Patentit
Helsingin yliopiston kasvinjalostuksen dosentti, tohtori Jussi Tammisola kirjoittaa, että kasveja on voinut patentoida USA:ssa jo vuodesta 1930 ja jopa Louis Pasteur patentoi hiivan jo vuonna 1873. Tammisolan mukaan kasvien patentointi auttaa saattamaan geenitekniikassakin uuden tiedon kaikkien saataville, mutta patenttisuoja ei saa olla liian laaja. Yleensä suoja-aika jääkin lyhyeksi, koska 20 vuoden suoja-ajasta kuluu 10 - 15 vuotta geenin löytämisestä lajikkeen kehittämiseen.
Helsingin yliopiston Ruralia-instituutin erikoissuunnittelija, luomuviljelijä Jukka Rajala kiinnittää Voima-lehdessä huomiota GMO-liittyvään patenttijärjestelmään, "Gmo-lajikkeisiin liittyvä patenttijärjestelmän takia niiden riippumaton tutkimus on tehty erittäin vaikeaksi, jopa mahdottomaksi. Vuosi sitten 26 maissitutkijaa jätti Yhdysvaltojen ympäristövirastolle valituksen, että eivät voi antaa puolueettomia lausuntoja, koska patenttilajikkeita ei saa tutkia. Jokaisen niitä tutkivan on sovittava tapauskohtaisesti patentinomistajan kanssa mitä ja miten tutkitaan. Lisäksi tutkimuksen lopputulosvaiheessa patentinomistajalla on veto-oikeus estää julkistus."
Poliittiset vaikutukset
Muun muassa kansalaisten epäluulo ja ympäristöjärjestöjen kampanjointi ovat pakottaneet hallitukset ottamaan kantaa geenimuunneltujen elintarvikkeiden tuotantoon ja maahantuontiin poliittisessa päätöksenteossa. Siinä missä EU vaatii elintarvikkeisiin merkinnän geenimuunnelluista raaka-aineista, Yhdysvallat ei ole katsonut tätä tarpeelliseksi. Huhtikuussa vuonna 2004 Venezuelan presidentti Hugo Chávez kielsi geneettisesti muunneltujen siementen käytön maassa. Seuraavan vuoden tammikuussa Unkarin hallitus kielsi geenimuunneltujen maissinsiementen kylvämisen ja maahantuonnin, vaikka EU oli ne hyväksynyt.
Patricia Hodge
Hodge on näytellyt West Endin teatterilavoilla 1970-luvulta alkaen. Hänelle on myönnetty Olivier-palkinto näytelmästä Money (2000).
Joakim Lundström
Seuraura
Vuodet 2006–2010 Lundström pelasi HockeyAllsvenskania IF Sundsvall Hockeyssa. Joukkue ajautui hänen viimeisellä kaudellaan 2009–2010 karsintasarjaan, jotka päättyivät Sundsvallin sarjapaikan säilymiseen, kun IF Björklöven putosi I-divisioonaan hoitamattoman "eliittilisenssin" vuoksi. Lundström siirtyi kaudeksi 2010–2011 vuoden mittaisella sopimuksella Elitserien-joukkue Frölunda HC:hen. Hän toimi kakkosmaalivahtina Johan Holmqvistille ja pelasi 19 runkosarjaottelua.
Kaudeksi 2011–2012 Lundström siirtyi kaksivuotisella sopimuksella Timrå IK:hon. Hän jakoi ensimmäisellä kaudellaan varsin tasaisesti torjuntavastuun Stefan Ridderwallin kanssa, mutta Lundström sai kuitenkin aavistuksen verran enemmän peliaikaa Ridderwallin oltua loppukaudella sivussa. Hän pelasi kaikkiaan 33 runkosarja- ja yhdeksän Kvalserien-ottelua. Kvalserien päättyi Timrån voittoon. Kaudella 2012–2013 Lundström jakoi torjuntavastuuta Daniel Bellissimon kanssa, joka pelasi kuitenkin vähän enemmän otteluita. Lundström pelasi 25 runkosarja- ja kolme Kvalserien-ottelua, mutta tällä kertaa Kvalserien päättyi kuitenkin Timrån putoamiseen.
Viipurin Reipas (jääkiekko)
Viipurin Reipas on vuonna 1891 perustettu viipurilainen urheiluseura. Reippaassa harrastettiin monia urheilulajeja, joista voimistelu oli seuran alkuperäinen laji. 1910-luvulle tultaessa seurassa kasvoi myös palloilulajien harrastus. Kesäisin Reippaassa pelattiin jalkapalloa ja talvisin jääpalloa. Kummassakaan lajissa Reipas ei yltänyt Suomen terävimpään kärkeen ja vuonna 1928 Reippaassa kokeiltiin myös Suomeen rantautunutta uutta lajia, jääkiekkoa.
Conquestador (1755)
Conquestador oli Espanjan laivaston vuonna 1755 vesille laskettu 60-tykkinen linjalaiva.
Palvelus
Britannian kuninkaallinen laivasto valtasi 13. elokuuta 1762 Havannassa aluksen. Alus saapui 20. syyskuuta Woolwichiin, missä se tarkastettiin. Aluksen arvoksi merkittiin 309 puntaa 15 shillinkiä, millä hinnalla se lunastettiin 9. maaliskuuta 1764 laivastolle. Alus varustettiin lokakuusta joulukuuhun 1770 Woolwichissa, minkä jälkeen se makasi ankkurissa.
Teithras
Teithras sijaitsi Attikan itäosassa. Se sijoitetaan suunnilleen nykyisen Pikérmin kaupungin tienoille.
Sydän
Sydämen rakenne
Sydämen seinämät koostuvat sydänlihassoluista, joilla on kuitenkin suora yhteys toisiinsa solujen päissä olevien yhdyslevyjen kautta. Näissä levyissä olevien aukkoliitosten kautta ionit pääsevät suoraan solusta toiseen kuten myös depolarisaatio, joten sähköimpulssit kulkevat nopeammin koko sydänlihakseen. Kammioiden ja eteisten välillä oleva sidekudoslevy estää kuitenkin impulssien kulkua. Sidekudoslevyn läpi sähköimpulssit pääsevät vain erityistä impulssinjohtojärjestelmää pitkin.
Molybdeeni
Molybdeeni kasviravinteena
Molybdeeni on tärkeä kasviravinne. Sitä on myös noin 20 entsyymissä. Levät pääsevät sen avulla eroon rikistä. Kasveille molybdeeni on välttämätön typpiaineenvaihdunnassa. Se on osallinen nitraatin pelkistyksessä. Kasvit tarvitsevat sitä hyvin vähän, ja kalkituksen avulla korkeana pidetty pH turvaa sen saannin. Myös typensitojabakteerit tarvitsevat molybdeenia. Sen saanti on tärkeää palkokasvien juurinystyröiden toiminnalle.
Kaivannaistoiminta
Kaivannaistoiminta on toimintaa, jossa kallioperästä louhitaan teollisuuden raaka-aineina tärkeitä malmeja ja muita kaivannaisia. Arvokkaat mineraalit jaetaan malmimineraaleihin ja epämetallisiin kaivannaisiin. Tärkeimpiä teollisuuden tarvitsemia metalleja ovat muiden muassa rauta, alumiini ja kupari. Merkittäviä epämetallisia kaivannaisia ovat muiden muassa graniitti, kalkkikivi, timantit ja vuorisuola. Kaivannaiset ovat uusiutumattomia luonnonvaroja, mutta silti niiden niukkuus eli reaalihinta on pikemminkin vähentynyt kuin kasvanut vuosikymmenten ja vuosisatojen mittaan. Louhinnalla on ympäristölle monia vahingollisia vaikutuksia. Nyky-yhteiskunta perustuu kuitenkin edelleen suurelta osin kaivannaisteollisuuden tuottamien raaka-aineiden varaan, joten siitä ei täysin voida luopuakaan.
M.T.N
Historia
Miikka Martikainen ja Pavel Titov tutustuivat toisiinsa varusmiespalvelusta suorittaessaan Jyväskylän Tikkakoskella vuonna 2012. Yhteisen musiikkiuransa he aloittivat syksyllä 2013 ja perustivat duon M.T.N heti alkuvuodesta 2014. Ensimmäiset vuodet M.T.N julkaisi musiikkiaan englanniksi ja venäjäksi. Vuonna 2017 kappaleiden esityskieli vaihtui suomeksi ja tuotantoa alettiin samalla julkaista muun muassa Spotify -suoratoistopalvelussa. Tammikuussa 2019 yhtye solmi julkaisusopimuksen BrandLoud Entertainmentin kanssa.
Henkilöbiografia
Pavel Titov syntyi vuonna 1993 Venäjän Petroskoissa. Vuonna 2002 hän muutti Suomen Juvalle perheensä mukana asumaan. Titov on lapsesta asti harrastanut telinevoimistelua ja vuonna 2009 hän muutti lajin perässä Jyväskylään, jolloin aloitti myös opinnot Voionmaan urheilulukiossa. Nykyään hän toimii telinevoimistelijana kansainvälisessä sarjassa, hänen seuransa on Jyväskylän Voimistelijat, eli JYVO. Musiikista hän kiinnostui omien sanojensa mukaan nuorena ja urheilun ohessa on tehnyt venäjänkielistä rap-musiikkia teini-iästä alkaen. M.T.N:n lisäksi Titov tekee myös MC-nimensä alla sooloartistina rap-musiikkia. Hän on koulutukseltaan logistiikka-insinööri.
Paul Brunton
Elämä ja ajattelu
Omistettuaan elämänsä luonnehdintansa mukaan sisäiselle ja henkiselle etsinnälle, Brunton tunsi tarvetta kertoa kokemuksistaan muille. Brunton kirjoitti Intian- ja Egyptin-matkoihinsa pohjautuen ensimmäiset teoksensa, A Search in Secret India (1934) ja A Search in Secret Egypt (1936). A Search in Secret Indiasta tuli bestseller, siitä otetaan yhä uusia painoksia ja se on käännetty monelle kielelle, myös suomeksi. Näinä alkuvuosina Brunton myös kirjoitti "gurunsa" Ramana Maharshin pyynnöstä lyhyen johdatuksen meditaatioon ja henkisen elämän perusteisiin, nimeltä The Secret Path (1935). Tästä pienestä kirjasta tuli myös hyvin suosittu.
Svenska tekniska vetenskapsakademien i Finland
STV ja suomenkielinen Teknillisten tieteiden akatemia (TTA) toimivat yhdissä elinkeinoelämän kanssa muun muassa Tekniikan Akatemia -säätiön (TAF) välityksellä. STV ja TTA kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustavaa Suomea tieteen kansainvälisissä kattojärjestöissä.
Mika Waltari
Mika Toimi Waltari (19. syyskuuta 1908 Helsinki, Suomen suuriruhtinaskunta – 26. elokuuta 1979 Helsinki, Suomi) oli merkittävä suomalainen kirjailija. Tavattoman tuotteliaana tunnetun Waltarin julkaisuluettelo käsittää romaaneja, runoja, novelleja, pienoisromaaneja, satuja, näytelmiä, kuunnelmia, propagandamateriaalia, arvosteluja, elokuvakäsikirjoituksia, matkakertomuksia ja sarjakuvariimejä.
Armeija-aika
Waltari aloitti varusmiespalveluksensa 1930 Uudenmaan rykmentissä Santahaminassa, jonne tuolloin kuljettiin meritse. Jo palvelukseen astuessaan Waltari oli kuuluisuus. Hänet määrättiin aliupseerikoulutukseen Parolaan. Reserviupseerikoulussa hän tunsi tiettyä ”aateluuden tuntoa” vastuun lisääntymisen myötä. Upseerikoulutuksessa hän joutui auto-onnettomuuteen. RUK:n kuljetusauton tieltä suistumisessa hän loukkasi päänsä, ja hänet vapautettiin kesken palveluksen. Toinen syy vapautukseen oli hänen sairastamansa kuiva keuhkopussitulehdus.
Kansainvälinen läpimurto
Vuoden 1964 jälkeen Waltarin innoitus kuihtui. Hän yritteli vielä yhtä historiallista romaania aiheena Maltan ritarikunta, mutta se jäi valmistumatta. Hän pystyi suunnittelemaan päässään kirjan henkilöt ja juonen, mutta kun tuli aika alkaa kirjoittaa tarinaa paperille, hän ei saanut syntymään lainkaan tekstiä. Tämä oli kirjoittamista rakastaneelle Waltarille raskasta.
Romaanit
Sinuhen jälkeen Waltari kirjoitti historialliset romaanit Mikael Karvajalka (1948) ja Mikael Hakim (1949). ”Hakimia” Markku Envall pitää länsimaisessa kirjallisuudessa ainutlaatuisena käyntikorttina islamilaiseen maailmaan. Sen tapa kuvata muslimimaailmaa sisältä päin on hänestä ollut radikaali jo ilmestymisaikanaan Suomen kaltaisessa läpeensä luterilaisessa maassa. Myös Johannes Angelos (1952) kertoo kristityn ja islaminuskoisen maailman kohtaamisesta. Teos sijoittuu Konstantinopolin piirityksen aikoihin 1400-luvulle. Johannes Angeloksessa Waltari käytti myös osia vuotta aikaisemmin tekemästään käsikirjoituksesta, joka käsitteli Johanneksen nuoruusvuosia. Käsikirjoitus julkaistiin vasta Waltarin kuoleman jälkeen 1981 nimellä Nuori Johannes.
Manilianus-romaanit Valtakunnan salaisuus (1959) ja Ihmiskunnan viholliset (1964) kertovat kristinuskon varhaisvaiheista. Historiallisten romaanien sarjaan kuuluu lisäksi Turms, kuolematon (1955). Tekijä suuntasi historialliset teoksensa yleismaailmalliselle lukijakunnalle; ainoastaan Mikael Karvajalka tapahtuu osittain Suomessa.
Neljä päivänlaskua (1949) on eräänlainen romaani romaanista. Se sijoittuu aikaan, jolloin Waltari kirjoitti ”kiusallista ja häiritsevää” Sinuhea. Kirjailijan omien sanojen mukaan teos on ”valepukuun verhottu, sentimentaalinen rakkauskertomus”.
Matthias Akiander
Itäisen hiippakunnan paimenmuisto
Akiander alkoi jo nuorena suunnitella itäisen Suomen papiston matrikkelin eli paimenmuiston kokoamista. Työ kesti vuosikymmeniä. Sen esitöinä Akiander julkaisi herätysliiketutkimustensa pohjalta kirjasen Muutamia tietoja Inkerinmaan ja Itäsuomen lahkolaisuuksista (1864) sekä Inkerin seurakuntien vaiheista teoksen Bidrag till kännedom om Evangelisk-Lutherska församlingarna i Ingermanland (1865). Matrikkelitiedot Akiander kokosi arkistoista. Lisäksi hän kokosi teokseen painetuista lähteistä Inkerin kirkon ja koululaitoksen kehitystä valaisevia asiakirjoja. Toinen esityö oli Viipurin ja Porvoon hiippakuntien koululaitosta käsittelevä teos Skolverket inom fordna Wiborgs och nuvarande Borgå stift (1866), jota Akiander oli alun perin suunnitellut varsinaisen paimenmuistoteoksen osaksi. Teoksen yleinen osa, joka käsittelee kouluorganisaation sekä kasvatus- ja opetusmenetelmien kehitystä, sisältää kokoelman koululaitosta koskevia säädöksiä. Toisen puolen teoksesta muodostaa oppilaitoksia ja niiden opettajakuntaa esittelevä matrikkeli. Pääosa tiedoista on Akianderin itsensä eri tahoilta keräämiä.
Themakos
Themakoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä Thēmakeus.
Matthias Akiander
Suomen kielen ja kulttuurin edistäjä
Akianderin omia julkaisuja Suomen kielen ja kulttuurin tutkimuksen alalta ovat Försök till utredning af Finska språkets ljudbildning (Suomi 5, 1845) ja Naisen vaateh-parresta Jääskessä (1852). Suomalaisen Kirjallisuuden Seuran Suomi-sarja vihkoissa hän julkaisi myös kokoelman Suomen rajaan liittyviä asiakirjoja sekä kokoelman Suomea käsitteleviä venäläisiä asiakirjoja (Utdrag ur Ryska annaler, 1848).
American Eagle
American Eagle voi tarkoittaa seuraavia:
Iranilainen ajanlasku
Iranilainen ajanlasku eli persialainen kalenteri on käytössä Iranissa ja Afganistanissa. Se otettiin käyttöön Persiassa vuonna 1925, ja Afganistan omaksui kalenterin 1957.
Persialainen kalenteri on aurinkokalenteri, joka noudattaa tähtitieteellisiä vuodenaikoja. Ajanlaskun nollavuodeksi on valittu 622 jaa., jolloin profeetta Muhammad islamilaisen kertomusperinteen mukaan siirtyi Mekasta Medinaan (Hidžra). Vuodenvaihde on ajoitettu kevätpäiväntasaukseen. Persialaisen kalenterin vuoden ensimmäinen päivä on gregoriaanisessa kalenterissa yleensä maaliskuun 21. päivä, joinain vuosina 20. maaliskuuta. Iranilaisen ajanlaskun vuodessa on 12 kuukautta, joista kuuden ensimmäisen kuukauden pituus on 31 päivää, viiden seuraavan 30 päivää ja viimeisen 29 tai 30 päivää. Kalenterissa käytetään persialaisia (farsinkielisiä) horoskooppinimiä kuukausien niminä.
Burgebrach
Burgebrachin kunnanjohtajana toimii Johannes Maciejonczyk (CSU).
Kappa-kulma
Poikkeavan kappa-kulman syitä
Kappa voi vaihdella synnynnäisesti syistä, joita ei tunneta. Iso positiivinen kappa voi olla seurausta keskosuudesta. Kappa voi poiketa tavanomaisesta myös verkkokalvon arpeutumisen vuoksi.
Diligente (1756)
Palvelus
Britannian kuninkaallinen laivasto valtasi Cabo de São Vicenten taistelussa 16. tammikuuta 1780 aluksen. Se rekisteröitiin ja nimettiin 20. huhtikuuta HMS Diligentiksi. Alus varustettiin 7. toukokuuta - 27. syyskuuta Portsmouthissa, minkä jälkeen se ankkuroitiin Spitheadiin.
Tatu Kantomaa
Levytyksiä
Lisäksi hän on mukana viidellä Rússíbanar-yhtyeen levyllä 1997–2004, Viljo Vesterinen -kilpailun voittajat kokoelmalevyllä 1994, sekä näiden lisäksi 26:llä eri artistin levyllä.
Otto Brunila
Järjestötoiminnassa
Hän asui Helsingissä 1930-luvulta lähtien, mutta piti kiinteästi yhteyksiä kotiseudulleen Kotkaan. Hän tuki Kymenlaakson osakuntaa ja oli perustamassa Kymenlaakson kulttuurirahastoa 1960.
Yangon
Maantiede
Yangon sijaitsee Yangôn-joen suiston itäreunalla noin 35 kilometrin päässä Martabaninlahden rannikolta.
Tietojen kirja
Sisältö
Sitaatti:
Atlas (kuu)
Atlas kiertää lähimpänä Saturnuksen A-renkaan teräväpiirteistä ulkoreunaa ja sitä pidettiin pitkään renkaan paimenkuuna. A-renkaan ulkoreunan ylläpitäjäksi on osoittautunut kuitenkin 7:6 rataresonanssi kauempana kiertävien ja hieman suurempien Janus- ja Epimetheus-kuiden kanssa. Vuonna 2004 samalta kiertoradalta Atlas-kuun kanssa löytyi myös heikko rengas, jolle on annettu väliaikainen nimi R/2004 S 1.
Happi
Ominaisuudet
Korkea happipitoisuus muodostaa tulipalo- ja räjähdysvaaran palavien aineiden kanssa. Esimerkiksi nestehappeen sekoitettuna hieno sahajauho muodostaa räjähdysaineen.
Käyttö
Teollisuudessa hapella on käyttöä voimakkaana hapettimena. Sitä käytetään varsinkin teräs- ja kemianteollisuudessa. Nestehappea käytetään nestemäistä ajoainetta käyttävissä raketeissa hapettimena. Hapella on myös lääketieteellistä käyttöä sairaaloissa, etenkin anestesiassa ja hengityselinsairaiden hengitykseen. Lisäksi happea käytetään hitsauksessa.
Tsihi Tsihi
Kappaleet
Vuonna 1997 julkaistussa Finlandia Recordsin versiossa levyn avauskappale on Tsihi tsihi.
Lämpövirta
Lämpövuo on vastaavasti lämpövirta pinta-alayksikköä kohden.
Ashes Against the Grain
Kappaleesta "Not Unlike the Waves" kuvattiin myös video, jossa kappale tosin oli reilusti lyhennettynä, huolimatta yhtyeen negatiivisesta mielipiteestä kyseistä lyhennystä kohtaan. Normaalin cd:n lisäksi albumista on julkaistu vinyyliversio sekä 500 kappaleeseen rajoitettu paketti.
Itävallan Grand Prix 2003
Kilpailu
*Lähtö uusittiin kahdesti, minkä takia kilpailun kokonaiskierrosmäärää vähennettiin kahdella kierroksella. **Mark Webber ja Fernando Alonso lähtivät kilpailuun varikkosuoralta.
Sidosryhmätutkimus
Sidosryhmätutkimus on toimenpide, jonka avulla systemaattisesti kerätään ja analysoidaan tietoa esimerkiksi organisaation rahoittajilta, sijoittajilta, jälleenmyyjiltä, yhteistyökumppaneilta, asiakkailta, henkilöstöltä, medialta tai kuluttajilta. Sidosryhmätutkimus vastaa kysymykseen "Kuinka hyvin organisaation toiminta vastaa sidosryhmien odotuksia?".
Võnnu
Võnnu on pienkauppala ja entinen kunta Tartumaan maakunnassa Virossa.
Savuhai
Savuhai (Carcharhinus amboinensis ) on tiikerihaihin eli ihmishaihin (Carcharhinidae) kuuluva hailaji.
Lisääntyminen
Savuhai naaras voi saada 3–13 poikasta. Sen syntymäkoko on noin 43 - 53 senttimetriä.
Diagonalisoituva matriisi
Ortogonaalinen diagonalisoituvuus
missä Q^T on Q:n transpoosi.
Christopher Marlowe
Marlowe sai surmansa kapakkatappelussa vain 29-vuotiaana. Hän oli muiden muassa Shakespearen henkilökohtaisesti tuntema ja arvostama. Raymond Chandlerin kuuluisa etsivähahmo Philip Marlowe lienee nimetty Christopher Marlowen mukaan.
Asen
Rakenne ja pyhittäminen
Alustaan kiinnitetään hahmoja metallineuloilla. Alustan reunan riipuksissa voidaan käyttää erilaisia muotoja, jotka viittaavat tavallisesti suvun perustajaan. Lopuksi asen jäähdytetään. Se on tärkeää, koska ajatellaan, että raudan jumala Gu on asenissa ennen sen pyhittämistä kuolleelle. Gun hengen täytyy poistua asenista ennen kuin kuollut voi siirtyä siihen. Jotta Gu jättäisi asenin, uhriksi tarjotaan giniä, rahaa, pähkinöitä ja pippuria sekä kalebassissa olevaa vettä ja Gun pyhiä puunlehtiä. Tämän jälkeen asen on valmis pyhittämään kuolleen hengen.
Uudempi käyttö
Kidjo kertoo kotinsa asenista:
Saksan valtakunnan siviilihallinto toisen maailmansodan aikana
Tšekkoslovakian tultua purkautuneeksi se jakautui kolmeen osaan: Sudeettien valtakunnanpiiriin, joka saksankielisenä ja saksalaismielisenä alueensa liitettiin Saksan valtakuntaan. Slovakia julistautui itsenäiseksi ja jäljelle jääneistä entisen Tšekkoslovakian alueista muodostettiin Böömin ja Määrin protektoraatti.
Pierre-Antoine Lebrun
Hänet valittiin akatemian jäseneksi 12. helmikuuta 1928, ja akateemikon virassa ollessaan hänet valittiin toimiman Ranskan valtion kansallisen kirjapainon johtajana. Hän toimi valtioneuvoksena ja toisen keisarikunnan senaattorina vuodesta 1853 lähtien.
Veri
Veren tehtävä
Veren tehtävä on kuljettaa happea veren punasoluissa kudoksille ja tarpeetonta hiilidioksidia pois kudoksista keuhkojen kautta. Myös ravintoaineet kuten hiilihydraatit, rasvat ja proteiinit sekä vitamiinit ja hivenaineet kulkeutuvat veren mukana ruoansulatuksesta kaikkiin kudoksiin. Veri pitää elimistön lämpötilan tasaisena, ja sydämen aiheuttama verenpaine muuttaa elimistön yleistä lämpötilaa. Elimistöstä poistettavat kuona-aineet kulkeutuvat veressä munuaisiin, joissa ne suodattuvat pois. Veren mukana kulkeutuvat myös hormonit kudoksiin.
Sairauksia ja riskitekijöitä
Kolesteroli kerääntyy verisuonen sisäpinnalle. Kerääntyessään se voi aiheuttaa lopulta veritulpan.
Veri uskonnossa ja kulttuurissa
Vampyyrit ovat myyttisiä hahmoja, jotka imevät ihmisten verta.
Polikarpov R-5
Käyttö Suomessa
R-5 sai suomalaisen jalkaväen suussa nimen Hermosaha, koska se saapui ilta-aikaan pudottamaan pieniä pommeja. Pommien loputtua se yleensä vielä johti kenttätykistön tulta asemiin.
William B. Travis
William B. Travis (1. huhtikuuta 1809 – 6. maaliskuuta 1836) oli yhdysvaltalainen lakimies ja sotilas. Travis oli syntynyt Etelä-Carolinassa, mutta jo nuorena hän muutti Alabamaan, jossa työskenteli opettajana ja opiskeli lakia. Lokakuussa 1828 hän solmi avioliiton, joka jäi lyhytaikaiseksi. Vuonna 1831 Travis muutti Texasin, jossa hän alkoi ottaa aktiivisesti osaa politiikkaan. Liityttyään paikalliseen "sotapuolueeseen" hän joutui yhä useammin mukaan Texasin poliittisiin levottomuuksiin. Kun Texasin vallankumous alkoi 1835, Travis nimitettiin Texasin vakinaisen armeijan ratsuväen everstiluutnantiksi.
Seleeni
pienoiskuva|Mustaa ja punaista seleeniä. Seleeni on alkuaine, jonka kemiallinen merkki on Se, järjestysluku 34 ja CAS-numero 7782-49-2.
Seleenin allotroopit
Seleenin ketjurakenteinen allotrooppi on metallinen ja sitä kutsutaan myös harmaaksi seleeniksi. Kuumennettaessa kaikki muut muodot muuttuvat metalliseksi harmaaksi seleeniksi. Seleenin harmaa metallinen muoto johtaa sähköä paremmin valoisassa kuin pimeässä. Seleeniä voidaan siis käyttää valonhavainnointidiodeissa, esimerkiksi kopiokoneissa sekä aurinko- ja valokennoissa.
Rolf Storsveen
Rolf Storsveen (s. 22. huhtikuuta 1959 Elverum) on norjalainen ampumahiihtäjä. Hän edusti aktiiviurallaan Sørskogbygda Idrettslagia.
Venuksen geologia
thumb|right| Venuksen tutkakuvista koostuva mosaiikki, 90 itäisen pituuspiirin kohdalta.
JetBlue Airways
JetBlue Airways on yhdysvaltalainen JetBlue Airways Corporationin (nasdaq: JBLU) vuonna 2000 perustama halpalentoyhtiö. Yhtiön pääkonttori sijaitsee New Yorkissa. Yhtiön tärkein lentoasema on John F. Kennedyn kansainvälinen lentoasema New Yorkissa. Muita yhtiölle tärkeitä lentoasemia ovat Long Beachin, Ft. Lauderdalen, Washington Dullesin, Oaklandin sekä Boston Loganin lentoasemat.
Wenla Männistö
Kirjan päähenkilöt
Kumpulassa sijaitsevassa huonokuntoisessa punaisessa puutalossa asuvat Jukolan veljekset. Vanhin heistä on Jusa, joka on Juho ja Alli Jukolan poika. Juhon ja Allin poikia ovat myös Tommi ja Aapo. Juho ja Alli ovat eronneet, ja sittemmin Juho kuoli auto-onnettomuudessa. Simppa on Allin ja afrikkalaisen Tumelon lapsi. Allin biologinen lapsi on myös Eppu, jonka isä on Allin toinen aviomies, englantilainen didgeridoon soittaja Ben. Late ja Timi ovat Benin poikia tämän entisestä suhteesta. Kirjan tapahtumien aikaan Alli on jo vainaa ja hän tarkkailee poikiensa elämää ylhäältä käsin. Ben asuu kalastajakylässä Pohjanmeren rannalla eikä osallistu poikiensa elämään.
Annikki Kaivola-Bregenhøj
Annikki Kaivola-Bregenhøj on naimisissa tanskalaisen perinteentutkijan Carsten Bregenhøjn kanssa, joka on toiminut arkistonhoitajana Dansk Folkemindesamlingissa ja sitten Vaasassa Österbottens traditionsarkivissa vuodet 1972–2006.
Vuonna 2011 Kalevalaseura palkitsi hänet Kekrinpäivän tunnustuspalkinnolla, joka jaetaan suomalaisen kulttuurin ja kulttuuriperinnön parissa ansioituneille henkilöille.
Terveyskampus Turku
Turun seudun life science -toimiala
Turun seudulla on Suomen suurin lääketeollisuuden, diagnostiikan, terveysteknologian ja elintarviketeollisuuden yritysten keskittymä ja osaamiskeskus. Turun alueen yritysten osuus Suomen koko lääkeviennistä on yli 75 % ja diagnostiikkaviennistä noin 50 % Noin puolet Suomen lääketeollisuuden ja diagnostiikka-alan työpaikoista sijaitsee Turun seudulla. Merkittäviä Turun seudun lääketeollisuuden- ja diagnostiikka-alan yrityksiä ovat mm. Bayer, Biovian, Faron Pharmaceuticals, Forendo Pharma, Hytest, Orion ja PerkinElmer. Merkittäviä elintarviketeollisuuden yrityksiä Turun seudulla ovat mm. Eckes Granini, HKScan, Nestle ja Raisio.
Monni Himari
Ura
PING Helsinki on sisältömarkkinointiin ja vaikuttajamarkkinointiin erikoistunut asiantuntijayritys. PING Helsinki start-upin perustivat Inna-Pirjetta Lahti, Aku Varamäki, Sanna Salovuori ja Marinella Himari. Vuonna 2017 Himari toimi sosiaalisen median sisällöntuottajana GimmeYaWallet Productions Oy:lla. GimmeYaWallet Productions Oy on suomalainen tuotantoyhtiö. Himari vastasi Madventuresin Mad Cook Show -ohjelman sosiaalisesta mediasta.
Diskopallo
Historia
Vuonna 1916 yhdysvaltalainen Louis Bernard Woeste Kentuckyn Newportista haki patenttia keksinnölle nimeltään “myriad reflector”. Seuraavana vuonna myönnetyssä patentissa kuvaillaan palloa, johon kiinnitetään peilejä. Kun palloon kohdistetaan valoa, se heijastaa sen peilien avulla ympärilleen. Pallon päällä oli lenkki, josta se roikkui narun tai ketjun avulla katossa ja joko heilui tai pyöri.
Opel Diplomat
Diplomat A
Vuonna 1964 Opel julkaisi erittäin amerikkalaisvaikutteisen Opel Diplomatin, siinä oli GM:n valmistama 4,6 litrainen V8 moottori (190 hp) joka omalta osaltaan toi jenkkityyliä autoon. Tarjolla oli vain Diplomat-versiona mallin imagon vahvistamiseksi myös 2d HT-coupé, mitä Karmann-korittaja valmisti helmikuun 1965 ja heinäkuun 1967 välisenä aikana tosin vain 347 kappaleena. Hardtop-coupén karmittomat sivulasit olivat sähkötoimisia, ja ne laskeutuivat kokonaan korin sisään. Coupé-mallin vaatimaton menestys selittyy osoittain sen korkealla hinnalla: lähtöhinta 26 000 D-markkaa oli korkeampi kuin aikakauden Porsche 911- tai Mercedes-Benz SL230-mallissa. Ison V8-moottorin polttoaineen kulutus oli myös korkea (n. 20 l/100km) verrokkeihinsa nähden.
Pyörimisliike
Pyörimisenergia
missä r on osan etäisyys pyörimisakselista.
ja pallolle
Rinnastus aaltoliikkeeseen
Pyörivän kiekon tai sylinterin kehänopeus voidaan kirjoittaa myös missä n = kappaleen pyörimisnopeus (kierrosta sekunnissa) ja s on kappaleen ympärysmitta eli piiri.
Andrejs Krūkliņš
Andrejs Krūkliņš (10. tammikuuta 1891 – 30. marraskuuta 2001 ) oli latvialainen urheilija. Hän kilpaili vuoden 1912 kesäolympialaisissa Venäjän edustajana. Hän sijoittui viidenneksi 1500 metrin juoksun semifinaalissa karsiutuen finaalista. Hän myös osallistui maratoniin, mutta ei juossut loppuun asti. Krūkliņš kuoli 110-vuotiaana vuonna 2001.
Australiansassafras
Australiansassafras (Atherosperma moschatum) on Atherospermataceae-heimoon kuuluva kasvilaji. Lajia kasvaa luonnossa Australiassa Uuden Etelä-Walesin, Victorian ja Tasmanian osavaltioissa.
Ryan Thang
Ammattilaisura
Kaudeksi 2014–2015 Thang siirtyi vuoden mittaisella sopimuksella ALIH-liigan eteläkorealaisjoukkue High1:n riveihin. Hän oli tehoilla 26+46=72 joukkueen paras syöttäjä Michael Swiftin kanssa sekä toiseksi paras pistemies hänen jälkeensä. Thang jakoi koko ALIH:n pistepörssin viidennen sijan Anyang Hallan Brock Radunsken kanssa. Kevään 2015 pudotuspeleissä hän oli High1:n paras pistemies ja maalintekijä tehoilla 4+2=6.
Kultu Kimallus
Kultu Kimallus on Aku Ankka -sarjakuvan maailmassa esiintyvä kuvitteellinen hahmo. Kultu Kimalluksen keksi piirtäjä-käsikirjoittaja Carl Barks. Kultu esiintyy ensi kertaa tarinassa ”Takaisin Klondikeen” (”Back to the Klondike”, 1952), joka sijoittuu Klondikeen ja jossa on takauma kultaryntäyksen ajasta. Kullankaivaja Roope Ankka tapasi kultaryntäyksen aikaan Kultun, ”Alaskan lumikenttien tyttären ja saluunoiden laululinnun”. Roope rakastui naiseen lähtemättömästi, ja suhde jäikin merkittävimmäksi Roopen romanttisista suhteista. Kultu ryöväsi tyrmäystippojen avulla Roopelta hanhenmunan kokoisen kultakimpaleen, jonka Roope sai perittyä takaisin käynnistettyään suuren kapakkatappelun.
Tausta
”Takaisin Klondikeen” joutui sensuurin leikkaamaksi Yhdysvalloissa vuonna 1953. Tarinasta poistettiin muun muassa nyrkkitappelu, johon Roope osallistuu. Kun Markku Kivekäs alkoi suomentaa sarjaa, tarinan miltei kaikki poistetut ruudut onnistuttiin keräämään kokoon; Aku Ankka -lehdessä vuonna 1981 jatkokertomuksena ilmestynyt ”Takaisin Klondikeen” olikin sarjakuvan ensimmäinen sensuroimaton versio maailmassa. Markku Kivekkään muistonumerossa 27/2008 tarina julkaistiin uudelleen Kivekkään alkuperäissuomennoksella.
Grammis
thumb|Vuoden 2013 Grammis-gaalassa palkittuja artisteja palkintopokaaleineen. Grammis on Ruotsin vanhin musiikkialan palkinto. Ensimmäistä kertaa palkintoja jaettiin vuonna 1969. Palkinto jaetaan useassa eri kategoriassa muusikoille ja musiikkialan toimijoille, jotka ovat ansioituneet kunkin vuoden aikana. Vuosina 1973–1986 palkintoja ei jaettu.
Terveyden edistäminen
Terveyden edistämisen kehitys toimintapolitiikkana
Kansainvälisten organisaatioiden konferensseja ja kongresseja on pidetty terveyden edistämisestä tai siihen läheisesti liittyvistä aiheista useita vuosittain. Yksi tällainen yhteistyöelin on IUHPE (International Union for Health Promotion and Education) jonka Euroopan alueen puheenjohtajana kaudella 2007-2010 toimii Terveyden edistämisen keskuksen toiminnanjohtaja Mika Pyykkö.
Osiris
Osiriksen palvonta tuli niin suosituksi, että se kilpaili jopa faaraoiden isän ja auringon jumalan Ran palvonnan kanssa. Taru Osiriksesta heijastaa muun muassa luonnon kiertokulkua. Joka vuosi egyptiläiset saivat seurata miten heidän maansa, oltuaan kuivaan vuodenaikaan aavikon lailla kuollut, heräsi Niilin tulvien vaikutuksesta henkiin. Tapahtumien syyksi pantiin kahden jumalan, Osiriksen ja Sethin (Setehin) välinen taistelu. Aavikkomaan jumala Seteh yrittää joka vuosi vallata Osiriksen hallitseman Egyptin itselleen. Osittain hän onnistuukin tappamalla Osiriksen (eri aikoina tapahtumasta kerrottiin erilaisia tarinoita), mutta tämä herää henkiin ja karkottaa Sethin takaisin aavikolleen.
Osiris-myytti
Alussa oli kaaos, josta syntyi luojajumala Ra-Atum, joka hedelmöitti itse itsensä ja synnytti taivaanjumalatar Nutin ja maanjumala Gebin. Nämä puolestaan saivat lapset Osiris, Seth, Isis ja Neftys. Osiris ja hänen sisarvaimonsa Isis saivat hallittavakseen Ylä-Egyptin, Seth ja hänen sisarvaimonsa Neftys Ala-Egyptin.
Kirjallisuutta
Salonen, Armas & Rostislav Holthoer: Egypti ja sen kulttuuri. Toinen, uudistettu painos. Helsinki: Otava, 1982.
Beda
Beda on etunimi, jota Suomessa ja Skandinaviassa käytetään naisennimenä. Nimen merkityksestä ei ole varmaa tietoa, mutta alun perin kyseessä on ollut miehen etunimi. Kuuluisiin nimen haltijoihin lukeutuu varhaiskeskiajalla elänyt ”kunnianarvoisa Beda” eli pappi Beda Venerabilis.
Finder (Apple)
thumb|Finderin logo Finder on Applen Macintosh-tietokoneissa käytettävän OS X tai aiemmin Mac OS -käyttöjärjestelmän oletuksena käytettävä tiedostonhallintaohjelma. Finder on ollut osana Macintosh-ohjelmistoa Macintosh 128K:sta alkaen ja sen tehtävänä on antaa käyttäjälle näkymä tietokoneen sisältöön. Ohjelma käynnistyy tietokoneen käynnistyksen yhteydessä ja on vastuussa tietokoneen käyttöliittymän ulkonäöstä. Finderiä käytetään tiedostojen hallintaan ja muiden ohjelmien käynnistämiseen, mutta se ei ole osa käyttöjärjestelmää vaan toimii käyttöliittymänä tavallisille käyttöjärjestelmäpalveluille. Muista tietokoneista (myös uudemmista Macintosheista) tuttu komentoliittymä muistuttaa toiminnaltaan Finderiä, joskin Finder on toiminut alusta alkaen graafisen käyttöliittymän avulla. Finder kirjoitettiin kokonaan uudestaan Applen siirtyessä Unix-pohjaiseen Mac OS X -käyttöjärjestelmään 2000-luvun alussa.
Finder 8.x – 9.x
Lokakuussa 1999 Finder 9.0 sisälsi tuen monen käyttäjän järjestelmälle, järjestelmän päivitystoiminnon, tuen yli tiedostoille ja salaustoiminnon. 9.1 -päivitys lisäsi CD-levyjen poltto-ominaisuuden. Joulukuussa 2001 Mac OS -käyttöjärjestelmän ja vanhan Finderin kehittäminen lopetettiin.
Avaruuskilpa
Sputnik ja NASA
thumb|Explorer-1-satelliitin laukaisu.
Uutistoimisto TASSin kautta neuvostolehdistö julkisti Sputnikin lennon pienenä uutisena lehtien sisäsivuilla. Englannin lehdistö nosti sen etusivujensa pääuutiseksi, minkä jälkeen alkoi Yhdysvalloissa TV-rummutus ”punaisesta kuusta”. Tämän jälkeen Nikita Hruštšov alkoi käyttää avaruusteemaa osana politiikkaansa. Tämä aikaansai Yhdysvaltain avaruusjärjestön NASAn nopean perustamisen presidentti Eisenhowerin hallituksen toimena opposition (muiden muassa senaattorit John Kennedy ja Lyndon Johnson) esittämän kritiikin edessä. Puhuttiin Missile gapistä, joka oli Kennedyn suurimpia vaaliteemoja vuoden 1960 presidentinvaalissa. Eisenhowerin hallinto perusti NASAn, mutta pohti esimerkiksi miehitettyjen avaruuslentojen lopettamista kunhan ”tilanne rauhoittuu”.
Miehitetyt lennot alkavat
Neuvostoliitto saavutti vuonna 1961 merkkipaalun: se lähetti historian ensimmäisen ihmisen avaruuteen. Majuri Juri Gagarin laukaistiin kiertoradalle 12. huhtikuuta 1961. Myös Yhdysvallat sai samana vuonna lähetettyä miehen, Alan Shepardin avaruuteen, mutta vain ballistiselle radalle. Ensimmäinen yhdysvaltalainen maan kiertoradalla oli 20. helmikuuta 1962 Mercury 6 -lennolla lentänyt John Glenn.
Kilvan ohella merkittävää edistystä
1. huhtikuuta 1960 NASA laukaisi avaruuteen ensimmäisen menestyksekkään sääsatelliitin TIROS-1:n.
Apollo-lennot Kuuhun
Apollo-kuuohjelman onnistuminen vuonna 1969 lopetti Yhdysvaltojen ja Neuvostoliiton välisen avaruuskilvan.
Jälkikäteen
thumb|250px|Taiteilijan näkemys Apollo- ja Sojuz-alusten telakoitumisesta. thumb|250px|Avaruuskilpa 1957-1975. Pystyakselilla saavutusten suhteellinen vaikeus.
Toistoa 2000-luvulla
2000-luvulla sekä Euroopan unionissa että Yhdysvalloissa on puhuttu avaruuskilvasta Kiinan ja Intian nousevaa ”uhkaa” vastaan. Kiinalle avaruusohjelmansa miehitetyt lennot näyttävät olevan tärkeä näyttö sen omalle kansalle maan teknologisista kyvyistä. Ulkopuolisista suuri osa sen avaruustekniikasta vaikuttaa Venäjältä siirretyltä taitotiedolta.
Bad Bramstedt
Talous ja liikenne
pienoiskuva|200px|vasen|Psychosomatische Klinik Bad Bramstedt Terveysturismi on merkittävä Bad Bramstedtin taloudelle. Kaupungin pohjoisosassa sijaitsee teollisuusalue. Bad Bramstedt sijaitsee rataosuudella Hampuri-Altona–Neumünster, kaupungissa on kaksi rautatieasemaa: Bad Bramstedt „Kurhaus“ ja Bad Bramstedt. Maantieliikenteen pääväyliä ovat Bundesstraße 4 ja Bundesstraße 206. Moottoritie BAB 7 kulkee kaupungin itäpuolitse. Bad Bramstedtin liittymä on Saksan halki vievän moottoritien pohjoisimpia, sen numero on 17.
Kelly Marie Tran
Varhainen elämä ja koulutus
Tran syntyi 17. tammikuuta 1989 San Diegossa. Hänen vanhempansa olivat Vietnamin sodan pakolaisia. Lapsena hänen isänsä oli koditon ja asui katulapsena Vietnamissa. Yhdysvaltoihin muuton jälkeen hän meni töihin Burger Kingiin tukeakseen perhettään, ja hänen vaimonsa oli töissä hautaustoimistossa. Tran kävi Westviewin lukiota San Diegossa ja työskenteli jogurttikaupassa nimeltä Golden Spoon saadakseen rahaa. Tran valmistui viestinnän kandidaatiksi Kalifornian yliopistosta.
Klank
1990-luku
Still Suffering esitteli hyvin synkän ja rankan industrial metal -ilmaisun. Albumin ohjelmoi ja tuotti Circle of Dustin Scott Albert, joka myöhemmin perusti sooloprojektin nimeltä Celldweller. Sanoitukset olivat hieman kiistanalaisia kristillisissä piireissä, koska ne käsittelivät avoimesti ongelmia, kuten lapsen kaltoinkohtelua ja petturuutta. Tämän tuloksena monet kristityt näkivät sanoitukset vihamielisinä. Lisäksi albumi sisälsi ääninäytteitä Hellraiser-elokuvista.
Thorikos
Rakennukset ja löydökset
Demeterille ja Korelle eli Persefonelle omistettu temppeli oli suurikokoinen marmorista tehty rakennus, joka on kaksoisstoan muotoinen ja edustaa doorilaista tyyliä. Temppeli oli rakennettu 400-luvulla eaa., ja se on tunnistettu paikalta löytyneen piirtokirjoituksen perusteella. Temppelin kaivaukset suoritti Society of Dilettanti vuonna 1817.
Final Fantasy (videopeli)
Pelimekaniikan osalta pelin tärkein suunnannäyttäjä oli Dragon Quest. Peli itsessään oli alkusysäys maineikkaalle Final Fantasy -pelisarjalle ja se antoi enemmän jalansijaa edustamansa lajityypin yleistymiselle.
Musiikki
Ensimmäinen Final Fantasyn musiikista julkaistu levy on All Sounds of Final Fantasy I•II, johon lukeutuu myös Final Fantasy II:n musiikkia. Yhteensä levyssä on 49 kappaletta, jotka äänenlaadultaan ovat alkuperäistä NES-tasoa. All Sounds of Final Fantasy I•II julkaistiin 28. helmikuuta vuonna 1989. Pelkästään ensimmäisen Final Fantasyn musiikille omistettu kokoelma on iTunes Music Storeen vuonna 2005 lisätty Final Fantasy Original Soundtrack.
Karjalan autonominen sosialistinen neuvostotasavalta
Työkommuuni
Vaikka Karjalan työkansan kommuuni olikin osaksi Venäjän keskushallinnon ohjauksessa, se kuitenkin oli ensimmäinen nimenomaan Itä-Karjalan käsittänyt hallintoyksikkö Venäjän historiassa. Suomen kieli sai venäjän ohella virallisen kielen aseman kommuunissa ja alueen kouluissa opetusta annettiin suomeksi, jolla myös karjalaisväestön kulttuuritasoa kehitettiin.
Vainojen taustaa
Ilmapiiri alkoi muuttua uhkaavaksi jo 1920-luvun viimeisinä vuosina. Vuonna 1932 Leningradin puoluejohtaja Sergei Kirov muistutti lähettämässään selvityksessä Neuvosto-Karjalan innokkaita suomalaistajia siitä, ettei toistaiseksi ollut ratkaistu, minne amerikansuomalaiset maahanmuuttajat sijoitettaisiin. Selvityksen olivat allekirjoittaneet venäläiset Leningradin OGPU:n päällikkö Medved ja Leningradin sotilasläänin vallankumousneuvoston jäsen Slavin. Sotilaallisista ja turvallisuuspoliittisista syistä amerikansuomalaisia ei voinut heidän mielestään sijoittaa suureen osaan Karjalan piireistä. Kustaa Rovio protestoi esitettyjä rajoituksia vastaan ja kääntyi asiassa suoraan Stalinin puoleen, koska hän oletti noudattavansa Stalinin antamia ohjeita. Stalinin politiikka perustui kuitenkin puhtaasti neuvostovaltion turvallisuuden varmistamiseen: vuoden 1930 tammikuun julistuksesta lähtien itsenäisten talonpoikien eli kulakkien tuhoamiseen yhteiskuntaluokkana, vuosina 1933-34 rautaista kuria tavoitteleviin puoluepuhdistuksiin ja vuosina 1937-38 koko neuvostovaltion yhtenäistämiseen venäläisten hallitseman kommunistisen puolueen päätöksillä. Stalinin linjauksilla oli Neuvosto-Karjalan suomalaisten kannalta murheelliset seuraukset.
Ennen Stalinin vainoja yli puolet Neuvostoliittoon asettuneista Suomen kansalaisista tai entisistä kansalaisista asui Karjalassa. Vaikkei suomalaisten osuus tasavallan koko väestöstä ollut suuren suuri, heidän roolinsa poliittisessa elämässä, taloudessa, tieteessä ja kulttuurissa oli johtava.
Talous
Karjalan työkansan kommuunin ja Venäjän neuvostotasavallan välisen sopimuksen mukaan jäi 25 % Karjalassa valmistetuista vientituotteista Karjalan hallinnon omaan käyttöön. Niillä voitiin tehdä vaihtokauppaa ulkomaiden kanssa. Sahalaitoksia oli syntynyt nopeassa tahdissa, ja puutavaraa oli viety ulkomaille, pääasiassa Englantiin. Vientituloilla oli ostettu koneita ja perustettu uusia teollisuuslaitoksia. Vuosi vuodelta prosenttiosuutta kuitenkin pienennettiin, ja vuonna 1930 Venäjä käytti jo kaiken Karjalan alueelta viedystä puutavarasta saadun valuutan. Korvauksena Karjala sai muilta Neuvostoliittoon kuuluneilta alueilta viljaa ja koneita. Raha-asiainministeri Urho Usenius tuomittiin alkuvuonna 1937 kahdeksaksi vuodeksi vankeuteen.
Karjalais-suomalainen neuvostotasavalta
Talvisodan aikana Neuvostoliiton oli vähin äänin luovuttava Terijoen hallituksesta ja oltava yhteydessä oikeaan Suomen hallitukseen. Kuitenkin kasvojensa säilyttämiseksi neuvostohallinto liitti pian sodan jälkeen 1940 suurimman osan Moskovan rauhassa Suomen luovuttamista alueista Karjalan autonomiseen sosialistiseen neuvostotasavaltaan ja samalla muutti sen Karjalais-suomalaiseksi sosialistiseksi neuvostotasavallaksi.
Kjell Søbak
Søbak sijoittui maailmancupin kokonaiskilpailussa kolmanneksi kausina 1980–1981 ja 1981–1982. Hän voitti Norjan-mestaruuden 10 kilometrillä 1979 ja 1983, 20 kilometrillä 1980 sekä kaikkiaan kuusi kertaa viestissä.
ITV
Alkuvuodet
ITV:stä tuli Euroopan yleisradioliitto EBU:n jäsen vuonna 1959 yhdessä ITA:n kanssa.
Roiskuttajatetra
Alkuperä
Roiskuttajatetroja elää Etelä-Amerikassa, Amazon-joessa.
Beda Venerabilis
Bedan elämä
Bedan maine hänen elinaikanaan ja läpi koko keskiajan perustui pääasiassa hänen raamatunselityksiinsä, joiden kopiot levisivät moniin Länsi-Euroopan luostarikirjastoihin. Tapa ajoittaa tapahtumat Kristuksen syntymävuoden perusteella eli merkinnällä anno Domini (Herran vuotta) yleistyi Historia ecclesiastica -teoksen suosion myötä. Englannissa Bedan vaikutus välittyi hänen oppilaansa Yorkin arkkipiispa Ecgbertin Yorkiin perustaman katedraalikoulun ansiosta. Koulussa opiskeli muun muassa Alkuin, josta sittemmin tuli karolingisen renessanssin keskushenkilö ja Kaarle Suuren Aachenin palatsikoulun johtaja. Alkuin välitti Bedan ajatuksia edelleen muualle Eurooppaan.
Daymond Langkow
Ura
Philadelphiassa Langkow pelasi kolme kautta, joiden aikana hän teki yhteensä 127 tehopistettä. 2. heinäkuuta 2001 Langkow siirtyi Phoenix Coyotesiin.
Kovaa aikaa
Kovaa aikaa – Erään punakaartilaisen kokemuksia kansalaissodan ajoilta on punakaartiin 17-vuotiaana liittyneen Paavo Järvisen 1950-luvun jälkipuolella valmiiksi kirjoittama romaanimuotoinen kuvaus kokemuksistaan sisällissodasta. Kirjan on julkaissut Warelia vuonna 2017.
Kirjan alkuasetelmassa Järvinen antaa kuvan työläisten suhtautumisesta esimiehiin:
Arviot
Kovaa aikaa on saanut kritiikeissä kautta linjan hyvin myönteisen vastaanoton. Matti Kuusela toteaa Aamulehdessä, että kirjassa olisi paljon ainesta elokuvaksi.
Järvisen pojanpoika Simo Kurra pitää romaania raakileena, jota kirjoittaja olisi aikanaan voinut kustantajan palautteen avulla kehittää eteenpäin.
Suomen maakunnat
Nykymaakuntien muodostuminen
Ennen vuotta 1994 nykymaakunnat Suomessa olivat epävirallisia ja niiden rajat poikkesivat vuonna 1994 virallistetusta maakuntajaosta. Muun muassa Etelä-Pohjanmaan maakunnasta erosi tuolloin Pohjanmaan maakunta, suuri osa sitä ennen Keski-Pohjanmaan maakunnaksi mielletystä alueesta liittyi Pohjois-Pohjanmaan maakuntaan ja Uudenmaan maakunnasta jäi omaksi maakunnakseen Itä-Uudenmaan maakunta, joka sittemmin vuoden 2011 alusta liittyi jälleen Uuteenmaahan. Samoin maakuntaliittojen toimialueet ennen vuotta 1994 limittyivät myös päällekkäin ja niiden alueet saattoivat poiketa myös seutukaavaliittojen aluejaoista.
Sininaamamesikko
Koko ja ulkonäkö
Lintu on äänekäs ja aloittaa laulunsa jo puoli tuntia ennen auringonnousua. Se liikkuu usein pienissä parvissa ja käyttäytyy kiukkuisesti muita eläimiä ja ihmistä kohtaan.
Miehittämätön sotilaallinen ilma-alus
Yleistä
UAV vaikuttaa usein ulkomuodoltaan samanlaiselta kuin esimerkiksi ilmatorjuntatykistön tai ohjuskokeiden käyttämät suuret maalilennokit (drone), joista osa on tehty muokkaamalla vanhanaikaisia suihkulentokoneita miehittämättömiksi maalialuksiksi.
Trikorythos
Trikorythoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa. Roomalaisella kaudella demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä Trikorysios.
Tuulikki Korpinen
Ritva Larva–Salonen toteaa, että japanista suomennetuista satukokoelmista laajin on Tuulikki Korpisen "Japanilaisia satuja" vuodelta 1949. Korpinen oppi japanin ollessaan lähetystyöntekijänä Japanissa. Muistelukirja ”Seitsemän vuotta sotaisassa Japanissa” kertoo traagisista vaiheista, kun vasta Japaniin saapunut Korpinen jää leskeksi ja pienen poikansa yksinhuoltajaksi. Miehensä toivetta kunnioittaen hän jää lähetystyöhön. Sodan alku yllättää ja pakottaa Korpisen pysymään Japanissa eikä hän läpikulkuviisumivaikeuksien vuoksi pääse palaamaan Suomeen muiden suomalaisten mukana. Sodanaikainen Japani tarjoaa Korpiselle kaikkein kamalimpansa; hän joutuu kohtaamaan kurjuuden, japanilaisten raastavan rasismin sekä näkemään nälkää. Henkinen pakopaikka ja lohtu löytyvät Japanin klassisesta kirjallisuudesta. Vuosikymmeniä myöhemmin julkaistussa haastattelussa Korpinen kertoo: ”Nämä (miehen kuolema ja Japaniin loukkuun jääminen) olivat minulle suuria järkytyksiä, etten ole toipunut niistä vieläkään.” Korpinen pääsi palaamaan Suomeen köyhänä ja rahattomana, mutta matka-arkussa kulkivat rakkaimmat tavarat, kirjat.
Korpinen toimi myös Heinolan kunnan valtuustossa porvarien edustajana. Myöhemmällä iällä hän uskoi maailman yhteiseen alkukieleen ja kirjoitti teoksia, joissa hän vertaa Suomen, Japanin ja joidenkin muiden maiden mytologioita toisiinsa.
Fénix (1749)
HMS Gibraltar
Hoodin laivasto lähestyi saattuetta kello 8 alkaen. Hoodin osastoon liittyi kello 9.20 Prince William. Laivastot pyrkivät pääsemään edulliseen asemaan toisiinsa nähden. Hoodin tuulenpuolen osasto esti saattueen pääsyn satamaan, mutta satamassa olleet neljä linjalaivaa pääsivät merelle vahvistaen de Grassen laivastoa. Gibraltarilla ollut Drake johti selustaosastoa.
All That Remains
Historia
Yhtyeen yhdeksäs levy Victim of the New Disease ilmestyi 9.11.2018 ja on viimeinen levy missä on alkuperäisjäsen kitaristi Oli Herbert. Oli Herbert kuoli 17.10.2018.
Musiikkityyli
Yhtye käyttää musiikissaan puhdasta laulua voimakkaan karjumisen ja murinan kanssa, tuplabasareita sekä rankkoja riffejä ja tupla-kitaraharmonioita. Yhtye aloitti melodisena death metal -yhtyeenä, mutta The Fall of Ideals -albumin julkaisun jälkeen yhtyettä on monesti luokiteltu metalcoreksi. Kuitenkin yhtyeen jäsenet ovat kieltäneet koko genren ja sanovat yhtyeen olevan metallimusiikkia soittava yhtye. Yhtyeen kitaristi Mike Martin on sanonut haastattelussa, että yhtye kykenee kirjoittamaan minkälaisia kappaleita tahansa, olivat ne joko balladeja tai death metal -kappaleita.
Demot
}}
John Wagner
David Cronenberg ohjasi vuonna 2005 A History of Violence  -elokuvan Wagnerin sarjakuvakirjan pohjalta.
Lars Bystøl
Lars Bystøl (s. 4. joulukuuta 1978 Voss, Norja) on norjalainen entinen mäkihyppääjä, olympiavoittaja ja MM-mitalisti.
Muinaisen Egyptin uskonto
Mytologia
Egyptiläisiltä tunnetaan vain harvoja kertovia uskonnollisia myyttejä, joskaan tämä ei välttämättä tarkoita, että ne olivat egyptiläisillä harvinaisia. Egyptiläisten myytit kertovat esimerkiksi aurinkojumalasta, Horuksen lapsuudesta ja Osiriksesta.
Suhde kuolemaan
Egyptiläisten uskonto tunnetaan erityisesti suhteestaan kuolemaan ja kuolemanjälkeiseen elämään. Hautajaisjärjestelyjen tavoitteena oli varmistaa turvallinen ja menestyksekäs matka tuonpuoleiseen. Egyptiläiset uskoivat elämänsä jatkuvan tuonpuoleisessa entiseen tapaan mutta aiempaa vauraampana.
Egyptiläiset ylimykset muumioitiin, jotta ruumis pysyisi ehjänä tuonpuoleista elämää varten. Egyptiläiset käyttivät valtavasti resursseja merkittävien henkilöiden hautoihin, ja täyttivät ne arvokkailla tavaroilla. Eräinä aikoina faaraoille rakennettiin korkeita pyramideja. Haudat täytettiin kirjoituksilla, joissa vainajaa opastettiin kuolemanjälkeisessä elämässään. Kuolleet saivat vaikealle matkalleen oppaakseen Kuolleiden kirjan. Siinä kerrotaan muun muassa tärkeästä sydämen punnitsemisesta, jossa vainajan kohtalo päätettiin Osiriksen edessä.